17 beseer toe taxi’s teen gebou botsFoto: Netcare 911 Altesaam 17 mense is beseer nadat twee minibus-taxi’s Woensdagoggend teen ŉ gebou in Johannesburg vasgery het. Nick Dollman, woordvoerder van Netcare 911, het gesê die voorval het omstreeks 07:05 in Houghton Estate gebeur. Volgens Dollman word daar beweer dat een van die taxi’s die ander een verbygesteek het toe hulle albei in die gebou vasgeploeg het. Paramedici van verskillende ambulansdienste is na die toneel ontbied en 17 mense moes vir verskeie beserings behandel word. “Twee van die mense het matige beserings opgedoen, terwyl 15 ander net geringe beserings gehad het,” het Dollman gesê. Al 17 pasiënte is na verskillende hospitale geneem. Beamptes van die Johannesburgse Metropolisie (JMPD) en die brandweer was ook op die toneel.